section_heading: Upotreba
paragraph_text: Sedef je skup materijal, stoga je tijekom povijesti bilo mnogo pokušaja proizvodnje umjetnog sedefa koji imitira osobine prirodnog, ali su svi pokušaji bili više-manje neuspješni. Tek nedavno su britanski znanstvenici uspjeli stvoriti sedef koji je baziran na kalcijevom karbonatu, u procesu stvaranja naizmjeničnih neorganskih i organskih slojeva sličnom onom koji se odvija u prirodi. Tako je otvoren put za stvaranje čvrstih premaza napravljenih od jeftinih materijala. Vjeruje se da će materijali bazirani na prirodnom sedefu u budućnosti biti od velike koristi u proizvodnji otpornijeg stakla, keramike i sličnih krhkih materijala.<ref>Ben Coxworth, Super-tough glass based on mollusk shells, New Atlas, objavljeno 29. siječnja 2014., pristupljeno 10. lipnja 2022.